Di änglischi Pluralbildig mit -s isch bi Lehnwörter ussem Änglische vilmool mit übernoo worde. Zum Byspil Tschoors, (chores 'Uffgabe') oder Phys (peas 'Erbse'). Vo öbe de Hälfti vo de änglische Wörter, isch de Plural aber wie mit alemannischi Erbwörter bildet worde: sg. Farm - pl. Farme statt ängl. farms, Händel (ohni Veränderig im Plural) statt handles, sg. Bùtscherschap - pl. Bùtscherschäp für ängl. butchershop (Schlachthof). Für andri Wörter isch beids verbreitet gsi: Greeneris un Greeneri für ängl. granaries (Getreidesilo).